คือว่าหนูปวดท้อง แบบอยู่ๆก็เป็นเองแบบกะทันหันเลยค่ะ นอนพักก็ไม่หาย ตอนแรกดูเหมือนจะทุเลาลง แต่ไปๆมาๆก็เจ็บขึ้น ปวดขึ้นค่ะ ต้องเดินหลังค่อมตลอดเลย ไอก็เจ็บ จามก็เจ็บ หนูเป็นอะไรหรอคะ?
สวัสดีค่ะ อาการปวดท้องด้านขวา แบ่งตามตำแหน่งออกได้เป็น1. เป็นบริเวณด้านขวาบน สาเหตุ ได้แก่- ตับอักเสบ ท่อน้ำดีอักเสบ นิ่วในถุงน้ำดี ถุงน้ำดีอักเสบ แต่มักจะมีอาการตัวเหลือง ตาเหลืองร่วมด้วย และอาจมีไข้ร่วมด้วย- การอักเสบของลำไส้ส่วนที่อยู่บริเวณช่องท้องขวาด้านบน มักมีอาการถ่ายอุจจาระเหลว คลื่นไส้ อาเจียนร่วมด้วย2. เป็นบริเวณด้านขวาล่าง สาเหตุ ได้แก่-ไส้ติ่งอักเสบอาการปวดจะรุนแรงขึ้นเรื่อยๆ ร่วมกับมีไข้ นอกจากนี้อาจมีอาการคลื่นไส้ อาเจียน ท้องอืด หรือท้องเสีย เป็นต้น- ลำไส้ส่วนที่อยู่ช่องท้องด้านขวาล่างอักเสบ- ปีกมดลูกด้านขวาอักเสบ มักมีตกขาวที่ผิดปกติร่วมด้วย- มีซีสต์ในรังไข่หรือปีกมดลูกด้านขวา เป็นเนื้องอกของรังไข่หรือปีกมดลูกด้านขวานอกจากนี้ หากอาการปวดเกิดตามการเปลี่ยนตามท่าทาง มีจุดกดเจ็บที่ชัดเจนและไม่ลึกมากเมื่อกด อาจเกิดจากการกล้ามเนื้อหน้าท้องอักเสบจากการใช้งานมากไปหรือการออกกำลังกายมากไปก็ได้หากอาการปวดท้องรุนแรงขึ้นเรื่อยๆ หรือมีอาการต่างๆ เช่น มีไข้ ถ่ายอุจจาระเหลวปริมาณมาก อาเจียนหลายครั้ง ตัวเหลือง ตาเหลือง ควรรีบไปพบแพทย์โดยเร็วค่ะหากอาการปวดท้องสัมพันธ์กับการมีประจำเดือน หรือมีประจำเดือนผิดปกติร่วมด้วย หรือมีตกขาวที่ผิดปกติ แนะนำให้ไปพบสูติ-นรีแพทย์ค่ะ